Na osnovu člana 14. stav 1. i čl.15. i 21. Zakona o jedinstvenom biračkom spisku („Službeni glasnik RS“, br. 104/2009 i 99/2011) i tačke 9. i 10. Uputstva za sprovođenje Zakona o jedinstvenom biračkom spisku („Službeni glasnik RS“, br. 15/2012 i 88/18), Opštinska uprava opštine Žitište

 **IZLAŽE NA UVID**

 **DEO JEDINSTVENOG BIRAČKOG SPISKA ZA PODRUČJE**

 **OPŠTINE ŽITIŠTE**

 Deo Jedinstvenog biračkog spiska za teritoriju opštine Žitište izložen je u sedištu Opštinske uprave opštine Žitište u Žitištu ul. Cara Dušana br.15. na prvom spratu kancelarija broj 31.

 Uvid u deo Jedinstvenog biračkog spiska vrši se putem računarske opreme unošenjem jedinstvenog matičnog broja građana u cilju provere da li je građanin upisan u birački spisak i da li su upisani podaci tačni.

 Zahtevi za promene u delu Jedinstvenog biračkog spiska građani sa prebivalištem, odnosno interno raseljena lica sa boravištem na teritoriji opštine Žitište mogu podneti Opštinskoj upravi u vremenu od 07 do 15 sati svakog radnog dana i u neradne dane od 08 do 13 sati, najkasnije do dana zaključenja biračkog spiska do 06.06.2020.godine.

 Od proglašenja izborne liste, pravo na uvid i podnošenje zahteva za promene u biračkom spisku ima i podnosilac izborne liste ili lice koje on ovlasti, po istom postupku po kome to pravo imaju i građani. Uz zahteve se prilažu i ovlašćenje i potrebni dokazi.

 Građani mogu od raspisivanja izbora za narodne poslanike Narodne skupštine do najkasnije pet dana pre dana zaključenja biračkog spiska do 01.06.2020.godine podneti zahtev da se u birački spisak upiše podatak da će na predstojećim izborima glasati po mestu boravišta na teritoriji opštine (izabrano mesto glasanja). Izabrano mesto glasanja ne može biti na teritoriji jedinice lokalne samouprave na kojoj birač ima prebivalište, odnosno boravište za interno raseljena lica. Ovaj podatak ne može se menjati do okončanja izbornog postupka.

 U postupku vršenja uvida u birački spisak lice ovlašćeno za ažuriranje biračkog spiska, lice za pružanje tehničke podrške Opštinske uprave i ovlašćeno lice podnosioca izborne liste dužni su da postupaju u skladu sa zakonom kojim se uređuje zaštita podataka o ličnosti.

 Uvid u jedinstveni birački spisak može se izvršiti i elektronskim putem na zvaničnoj internet stranici Ministarstva državne uprave i lokalne samouprave[**www.mduls.gov.rs/registri/jedinstveni-birački-spisak**,](http://www.mduls.gov.rs/registri/jedinstveni-bira%C4%8Dki-spisak) unošenjem podataka o jedinstvenom matičnom broju građana.

 U Žitištu,

 Br.III-208- 3/2020

 11. maj 2020. NAČELNIK

 OPŠTINSKE UPRAVE

 Dipl.pravnik Mladen Ajduković